Għaqda Mużikali San Ġużepp L-Ewwel Kappillan ta' Għajnsielem Il-Kan. Ġen. Meta r-raħal ta' Għajnsielem sar parroċċa għalih, bla dubju kien jeħtieġ li jkollu Kappillan. F'dawk iż-żminijiet Malta u Għawdex bħala Djoċesi waħda kienet immexxija minn Mons.Isqof — Publiju Mattei da Conti Sant. Kien fiż-żmien li fih Għawdex kien għad ma kellux isqof għalih u dak ta' Malta kien ir- ragħaj spiritwali taż- żewġ gżejjer. Qabel is-sena 1855, is-sena li fiha Għajnsielem sar, parroċċa, Dun Anton I , Cauchi kien diġa' jaqdi $ j G, r-raħal ta' Għajnsielem 7 U ġ fil-kwalita' ta' Viġarju Kurat, imma. bil- ħidma għaqlija tiegħu, b'digriet tal-20 ta' Jannar 1855 u fuq rakkomandazzjoni ta' l-isqof, fuq imsemmi, Mons. Publiju Mattei, il-Papa Piju IX (illum Beatu) lill- knisja tagħna, iddedikata lil Marija Lawretana ġiet mgħollija għat-titlu ta' Paroċċa, u bħala l-ewwel kappillan tagħha ġie ipproponut il-Vigarju Kurat tagħha, Dun Anton Cauchi. Dun Anton Cauchi, kif kien isir f'dak iż-żmien, wara l-għażla tiegħu bħala kappillan, kiteb it- talba tiegħu għal din il-ħatra lill-Gvernatur Ingliż li kien irieġi lil Malta u Għawdex. Cauchi għalhekk talab l-Awtorita' tal-Knisja biex ikollha din l-approvazzjoni u fil-fatt iċ-Chief Segretarv tal-Gvernatur ta l-approvazzjoni tiegħu għal din il-ħatra tal-Kappillan Cauchi u għaddiha lill Mons. Isqof. Din l-approvazzjoni li ġġib id-data tad-29 ta' Marzu 1855 u d-Dokument illum jinsab fil-Kurja ta' l-Arċisqof ma' l-Atti Ċivili fil-Volum 201 -p.25 tas-sena 1855. Dun Anton Cauchi, iben Gulielmu Cauchi u Ursola nee' Cini kien ordnat saċerdot fl-24 ta' Settembru,1836. flimkien ma' Dun Ġużepp Agius, minn Għawdex ukoll u nassumi li kienu ġew ordnati saċerdoti ġewwa Malta. kien Mons.Franġisku Caruana. Cauchi miet bħala Vigarju Ġenerali Onorarju fis-7 ta' filgħaxija tal-15 ta' Frar 1894 ta' 82 sena u ġie midfun fil-Katidral. Kien joqogħd fi Triq Pieta(illum Triq Mons. Ġużeppi Farrugia) fid-dar numru 98. Jiena personalment inħobb insejjaħ lill Kap.Dun Anton Cauchi l-pijunier ta' l-is-iorja, mhux pero' dik bħala raħal, għax l-istorja ta' raħalna naħseb li ntilfet fil-baħħ taż- żmenijiet, iżda l-pijunier ta' l-istorja tal-Parroċċa tagħna. Infatti rigward l-Isem ''Għajnsielem'' nibtu ħafna versjonijiet differenti, li ftit jew wisq, ilkoll għandhom mill-verita', għalhekk hu diffiċli tgħid liema hija l-verżjoni eżatta, iżda pero' bħala parroċċa, iddedikata lill-Madonna ta' Loreto, dejjem issemmiet verżjoni waħda, dik tad- Dehra tal-Madonna lil Anġlu Grech, imlaqqam 'Tax-Xini' minn Għajnsielem, li kienet talbitu jwaqqfilha niċċa għad unur tal-Madonna ta' Loreto u anke indikatlu l-lokal fejn hija riedet titwaqqaf din in-niċċa. Il-Kappillan Dun Anton Cauchi ħallielna bil- miktub 'li assigurah ċertu Salvu Grima, bin Ġorġ, minn Nadur, raġel xwejjaħ, twajjeb u ta' min jemmnu illi bosta drabi f'ħajtu sema' mingħand ommu , u mingħand nies xjuħ ta. min joqgħod fuq kliemhom, illi ċertu Anġlu Grech, imlaqqam, 'Ta Xini' minn Għajnsielem, deheritlu Sinjura ħdejn l-għajn, imsejħa ''Hajn Salem' u ordnatlu li jwaqqfilha statwa taħtit-titlu glorjuż ta' Loreto. (cfr. Ġrajjiet il-Parroċċa ta' Għajnsielem, miktuba mill- Arċipriet Guż. Kieku ma kienx l-impenn tal-Kappillan Cauchi, li rreġistra fil-Kronaka tal-Parroċċa tagħna dak li kien sama' mix-xjuħ ta' żmienu, ma nafx kemm setgħet tibqa' kredibbli din it-tradizzjoni pietuża li oriġinat il-Parroċċa ta' Għajnsielem bit-Titlu glorjuż tat-Translazzjoni tad-Dar Imqaddsa tal- Madonna ta' Loreto u għalhekk jiena nħobb insejjaħ lill-Kappillan Cauchi l-pijunier ta' l-istorja tal-Parroċċa tagħna . Il-poplu ta' Għajnsielem kellu xewqa kbira li jara l-Knisja tiegħu ssir parroċċa u l-ħidma għaqlija tal-Viċi Kurat, Dun Anton Cauchi ħalliet il-frott tagħha għax b'digriet tal-20 ta' Jannar, 1885 il- Papa (illum Beatu) Piju IX) fuq rakkomandazzjoni ta' l-Isqof Mons. Publiju da Conti Sant, għamel il-knisja ta' Għajnsielem parroċċa għalija. ( cfr. Ġrajjiet GhSielem ta' Arċ Ġ' Zerafa). Minn dan naraw li l-Kappillan Cauchi sa minn qabel ma sar kappillan ta' raħalna, kif il-fuq ktibna, li sa mindu kien għadu biss Viċi Kurat stinka biex il-knisja tal-Madonna ta' Loreto ssir parroċċa u rnexxielu. Dun Anton Cauchi li ġie magħżul l-ewwel kappillan ta' Għajnsielem ħa l-pussess fl-14 ta' April,1855 minn idejn il-Pro-Vigarju Kan. Dun Mikiel Sammut, delegat ta' l-Isqof Sant . F'dak iż-żmien Għawdex kien għadu ma twaqqafx bħala djoċesi għalih u għalhekk Għajnsielem kienet l-aħħar parroċċa li twaqqfet meta l-Gzżra Għawdxija kienet għadha taħt il-ġurisdizzjoni ta' l-Isqof ta' Malta, li f'dik l-epoka kif semmejna, kien l-Isqof Sant. Kif jidher mir-reġistri tal-Parroċċa Dun Anton Cauchi ''dam jieħu ħsieb ir-raħal tagħna, l-ewwel bħala Viċi-Parroku u wara bħala kappillan għal xi 21 sena (ivi)u fiż-żmien li dam f'Għajnsielem hu għamel diversi opri li fosthom hu ta' min isemmi l-oqbra fil-knisja u fis-sagristija, il-qampiena ż-żgħira, pissidi tal- fidda maħdum f'Marsilja (ivi) u dak kollu li kull parroċċa jkollha meħtieġ għas-servizzi tagħha liturġiċi. ħ Sa mill-bidu tal-parrokat tiegħu l-Kappillan Cauchi kien għamel rikors lill-Kurja ta'. Malta biex jitwaqqfu żewġ konfraterniti, dik tas-SS. Sagrament u dik ta' l-Imqaddes Rużarju, u sa fejn stajt nifhem jiena, il-konfraternita' tar-Rużarju hija amalgamata ma' dik tal-Madonna ta' Loreto u difatti għadni niftakar li fost il-membri tal- fratelli tar-Rużarju kont nara fil-medaljuni li kien ikollhom imdendla ma' għonghom xi fratelli kienu jġibu l-figura tal-Madonna fuq id-Dar fil-waqt li xi membri oħra kien ikollhom medaljuni bin-Nome di Maria.. Il-Proneputi ta' dan il-kappillan, l-Arċ. tax-Xewkija Dun Anton Grima ħalla miktub taħt il-kwadru- pittura ta' dan il-kappillan li jinsab f'waħda mis-sagristijiet tal-knisja tagħna l-qadima din il- kitba: '' Mons. Anton Cauchi resse questa chiesa con zelo, amore, e carita'…dal 24 Dicembre 1842 (Vicendario): da parroco dall-4 Aprile al 24 Aprile al 29 Marzo 1864. Elevato a Canonoco della S. Chiesa Cattedrale ed a Vigario Generale di Mons. Pietro Pace. .Mori' il 15 Febraiao 1894 all-eta' di 81 anno' u li bil-Malti tinqara hekk: '' Mons. Anton Cauchi mexxa din il-Knisja ta' Għajnsielem b'żelu, imħabba u karita' mill-24 ta' Diċ. 1824 bħala Vigarju Kurat u bħala Kappillan mill-24 ta' April sad-29 ta' Marzu 1864 . Magħżul bħala kanoniku tal-Knisja Katedrali u mbagħad ukoll bħala Vigarju Ġenerali ta' l-Isqof Pietro Pace. Miet fil-15 ta' Frar 1894 fl- eta' ta' 82 sena. Bil-kortesija tas-Sur Lorenzo Zahra li hu midħla tal- arkivju fil-Kurja Arċiveskovili ta' Malta waslitilna fotokopja tar-rikors li l-Kappillan Cauchi kien għamel meta applika biex ikun aċċettat bħala kanonku tal-Kapitlu tal-Matriċi, meta fil-Matriċi kien hemm vaganti żewġ kanonikati. Fit-tweġiba pożitiva tal-għażla tiegħu hemm imsemmija l- virtujiet sbieħ tal-Kappillan Anton Cauchi, li jinqraw hekk:' Vitae ac morum honestas, alioque laudabilia probatiis' (Cit.Doc.)' Dan id-dokument jikkonferma kemm ħalla miktub tajjeb il-pronepputi tiegħu, l-Arċ. tax-Xewkija Dun Anton Grima taħt il-qwadru- pittura tal-Kappillan A. Cauchi li jinsab, kif diġa' għidna iktar fuq, fis-sagristija tal-knisja ż-żgħira ta' Għajnsielem.